《凤栖丹穴》
明代·罗伦

栖栖坐断梧桐枝，云衢文翰光陆离。朝阳声动群鸿悲，高岗影陆寒山辉。

八月霜飞秋气凄，秋岩雨滴空垂垂。凤兮凤兮今来仪，沧江白发歌明时。

作者简介：（1431—1478）明江西永丰人，字应魁，改字彝正，学者称一峰先生。家贫好学，成化二年进士第一。授翰林院修撰。抗疏论李贤起复，陆职，谪泉州市舶司提举。次年复官，改南京，居二年，以疾辞归。隐于金牛山，专研经学，开门教授，从学者甚众。嘉靖初追赠左春坊谕德，谥文毅。能诗，有《一峰集》。